Tor H. Pedersen

Tor Herold Pedersen (født 14. februar 1964) er en norsk tidligere fotballspiller som spilte for Skarp og Tromsø. Han spilte 251 seriekamper for klubben og scoret 4 mål og han spilte også 59 cupkamper og scoret 4 mål. Han spilte tilsammen 310 kamper for klubben i perioden mellom 1981 og 1994 og han ble også cupmester med klubben i 1986. Han fikk en A-landskamp, mot Tsjekkoslovakia 4. november 1988.

Tidlige liv 
Tor Pedersen er bygutt og, oppvokst i "Bukta". Han spilte først aldersbestemt fotball i Skarp, men åtte år gammel ble han TIL-gutt. Han fikk mange krets- og bymesterskap i aldersbestemt fotball for TIL, og man kunne se at dette var en en meget talentfull spiller som klubben ville få stor nytte av. Han fikk også med seg en landsdelslandskamp som junior.

karriere som spiller som spiller 
Tor debuterte på A-laget som 17 åring. Han avslørte seg tidlig som en knallhard, kompromissløs, men fair-spillende forsvarer. På folkemunne ble sagt at Tor var ikke født, men sveiset sammen på Tromsø Skipsverft. Han hadde også kallenavnet "Torpedo". Det illustrerte hvor tøff han var å møte for motspillere. 

Sammen med Tore Nilsen utgjorde han i flere sesongen Tippeligaens beste midtstopper-par. De var etter hvert så samspilte at de nesten kunne spille i blinde. De visste alltid hvor de hadde hverandre, og demmet opp på en måte som gjorde at TILs forsvar alltid var ansett for å være tøffe motstandere og et garantert samtale emne på motstandernes spillermøter før kampene mot TIL. Tore Nilsen var den spillende midtstopperen av de to. Tor Pedersen på sin side var forsvarspilleren som "gikk i krigen" straks motstanderen nærmet seg TILs forsvarssone. Han var en knallhard spiller som ble betraktet for å være kompromissløs. Men han hadde rykte på seg for å være fairspillende.   

I motsetning til Tore Nilsen fikk Tor Pedersen spille på A-landslaget. Riktig nok ble det bare én offisiell A-lagskamp (borte mot Tsjekkoslovakia i 1988), men han var en aktuell kandidat til A-landslaget i siste halvdelen av 1980-tallet, og satt blant annet på benken når den første allnorske A-landskampen ble spilt i Nord-Norge i 1987, rettere sagt på Alfheim stadion. Pedersen var også i troppen til OL-kvalifisering i 1987, og satt flere "kamper" på benken for A-landslaget ut i Europa. Tor var aldri skadet, og som man skjønner var han i en lang periode en nyttig og meget benyttet spiller for TIL. Han var en humørspreder og alltid positivt innstilt. 

Tor Pedersens tid i klubben samsvarte med en gullalder og vekstperiode uten sidestykke. Pedersen selv er av den klare oppfatning om at det var lagets trener, Torkild Brakstad, som la grunnlaget og løftet TIL opp på allnorsk nivå. I tillegg var det et meget flott miljø og samhold i klubben. Han var sentral på laget som rykket opp i eliteserien for første gang i 1985 og som vant cupfinalen ett år seinere i det som ofte blir kalt "tidenes cupsensasjon". Han fikk også med seg bronsemedalje i serien 1989 og sølv i 1990, samt europacup-fotball for TIL 1987 mot St. Mirren og 1991 mot Tyrol Innsbruck.

Utenom fotball 
Han spilte sin siste kamp i TIL-drakten i -94. Deretter var han to sesonger i Skarp som spillende trener i 1995 og 1996 – kombinert med den jobben han fortsatt har - Han har spilt old-boys for TIL i mange år.

Etter avsluttet gymnas arbeidet Pedersen først på Ottos Matsenter. Fra 1984-1989 arbeidet han i Tromsøysundets Sparebank og fra 1989-1992  i TIL Sport. I 1992 ble han ansatt i DNB-Nor hvor han fortsatt arbeider og etter hvert ble markedssjef.

Mens en rekke av av den såkalte 86-generasjonen har hatt forskjellige roller på Alfheim, har den gamle publikumsyndlingen ikke hatt offisielle verv i klubben etter at han la skoene på hylla. Likefult er han fortsatt levende interessert i TIL, og ofte å se på Alfheim.

Han ble utdannet B-trener og han fikk Troms fotballkrets hederstegn i 1981.

Karriereoversikt

Referanser

Eksterne lenker 
 
 Om Tor Pedersen på til.no

Norske fotballspillere
Norske landslagsspillere i fotball for herrer
Fotballspillere for Tromsø IL
Norgesmestere i fotball